
★ KEL aĉetis propran ejon en Vodnikova 9 
95 jaroj de Esperanto en Zagrebo 

★ 6-a kongreso de kroataj esperantistoj 

★ “Mirindaj aventuroj de metilernanto Hlapiĉ” en la persa? 

★ Kroata karavano al Gotenburgo 

★ Nova libro pri Esperanto en la kroata 










— _ ternpo gazeto de kei 

Karaj legantoj, 

Kroata Esperanto-Ligo aĉetis propran ejon en Vodnikova 
9. Ni bezonis por la investo 113.000 eŭrojn. La bazo de la investo 
en La nemoveblajon . kiu kuragigis nin eniri tiun plej grandan 
financan projekton en la 95-jara historio de Esperanto en Zagrebo 
estis la kongresa gajno La gajnon kreis nia komuna laboro dum 
la Universala Kongreso de Esperanto en 2001: ni ebligis la aĉeton 
de la ejo, ne nur per la sindediĉa laboro sed ankŭ per la pagado 
de kongresaj kotizoj. 

Gravan helpon en la investo donis al ni Raiffeisenbanko 
en Zagrebo. Raiffeisen ebligis al ni la aĉeton per la kredito de 
50.500 eŭroj, La krediton ni devus repagadi dum la venontaj 9 
jaroj kaj nur posl kiam ni elpagos la kredilon la ejo apartenos al 
Kroata Esperanto-Ligo. La financaj gvidantoj de la tuta projekto 
pri la nova esperanlejo en Zagrebo estas Vjekosiav Morankiĉ kaj 
Spomenka Ŝtimec. La kreditkontrakton kun Raifeeisenbanko 
subskribis ankaŭ Boris Di Costanzo kiel kunŝuldanto nome de 
Esperanto-Societo Rijeka, kiu pro sia financa forto tiel ebligis al 
KEL ricevon de la banka kredito. 

Pluraj movadaj instancoj kaj amikoj ankaŭ subtenis nin per prunto, 
kiel ekzemple Masayuki Saionji. 


Bankoficistino Marijana Sever kaj prezidanto de Esperanto- 
Societo Rijeka Boris Di Costanzo dum subskribo de la 
kreditdokumento. 


Niaj membroj elkore subtenis la aĉeton, ne nur per 
voĉdonado dum la jarkunveno, sed ankaŭ per pagoj. Elkoran 
dankon al ĉiuj. 

Inter la aliaj laboroj de la unua kvaronjaro en 2003, necesas 
akcenti, ke sukcesis la festo de 45-jara jubileo de Studenta Espe- 
ranto-Klubo. Krome, progresas la laboro pri la celebro de 95 jaroj 
de Esperanto en Zagrebo: la urbo disponigis al KEL la ejon Tribine 
grada Zagreba, Kaptol 27, por la solenaĵo la 31-an de majo 2003. 
La feston de la 95-a jubileo ni celebros per la 6-a kongreso de 
kroataj esperantistoj. La Alta Protektanto de la festo estas 
Prezidento de Kroatio Stjepan Mesiĉ. La amika etoso daŭros dum 
du tagoj: post la zagreba laborsesio, ni estas invitataj partopreni 
en Kongresa Ekskurso al Lonjsko polje. 

Bone progresas organizo de kroata karavano al 
Gotenburgo kiun prizorgas Faruk Islamoviĉ. Tridek personoj 
aliĝis. 

Spomenka Ŝtimec 


Akademiano Dalibor Brozovi_ t prezidanto de KEL, subskribis 
multajn dokumentojn en sia vivo. Jen la subskribo tre grava 
por Esperanto en Kroatio. 


Tempo 


Ni planas repagadi la krediton ludonante la ejon de 83 
kvadratmetroj en Vodnikova 9 kaj per la lupago elpagi la krediton. 

Tio signifas, ke ni ne planas ŝanĝi niajn aktualajn adresojn: 
nia zagreba oficejo restos en Kneza Mislava 11 dum la zagrebaj 
kluboj daŭre aktivas en Amruŝeva 5, 


Fondita en 1980. Ne aperis en militaj jaroj 1993 kaj 1994. 
Aperas laŭeble kvarfoje jare - Jaro XXII, numero 1/2003 
ISSN 0352-1583 

Redakcio; KnezaMislava ll/III, 

HR-10000 Zagreb, Kroatio 
tel: (385 1) 4617550, fakso (385 1) 4619373 
rete: esperanto@zg.tel.hr 
www.esperanto.hr 

Tiu ĉi numero estas eldonita per helpo de 
Ministerio pri kulturo de Respubliko Kroatio, 
Kontribuis: Mario Amadei, Lucija Borĉiĉ, Ivo Boroveĉki, 
Boris Di Costanzo, Danijela Drakuia, Achtar Elemadi, 
AJdo de Giorgi, Emil Krvatin. Nedeljko Korasiĉ, Zlatko 
Hinŝt, Vesna Krrnpotiĉ, Davor Klobuĉar, Vjekoslav 
Morankiĉ, Vanja Raaovanoviĉ, Josip Pleadin, Mori Singo, 
Julia Sigmond, Draŝko Toplak, Dinka Ŝimuniĉ, 
Spomenka Ŝtimec 
Redaktoris: Spomenka Ŝtimec 
Grafike aranĝis: Josip Pleadin 
Presis Grafokom, Durdevac, grafokom@kc.hinet.hr 
Anonctarifo 1/1 paĝo 1000 kn (135 EUR) 1/2 paĝo 500 
kn (68 EUR), 

Abono: 4 numeroj jare 40 kn (9,5 EUR) 
unuopa numero 10 kn (1,5 EUR) 

La redakcio ite respondecas pri la opinioj en la 
subskribitaj tekstoj. 



Esperantista teamo Vjekoslav Morankic, Dalibor Brozoviĉ, 
Boris Di Costanzo kun gesinjoroj Franceskoviĉ- ioĝejvendintoj, 
Spomenka Ŝtimec kaj Nedeljko Korasiĉ antaŭ la banko. 

KROATA ESPERANTO-LIGO ACETIS 
PROPRAN EJON 


Jarkunveno de KEL dum kiu estis 
akceptita la historia decido pri 
investo en nemoveblaĵon. 


LISTO DE 
SUBTENANTOJ 


Helpis aĉeti la loĝejon en Vodnikova 9 
pluraj esperantistoj al kiuj Kroata Esperanto-Ligo 
elkore dankas: 

1. Zlata Naniĉ 

2. Zlata Flego 

3. Boris Ĉoviĉ 

4. Jerko Bakoviĉ 

5. Karmen Crnkoviĉ Vranko 

6. Sava Matetiĉ-Luĉiĉ 

7. Dalibor Brozoviĉ 

8. Tomislav Treer 

9. Blaz Rocek 

10. Marina Dimnjakoviĉ 

11. Vida Jerman 

12. Spomenka Ŝtimec 

13. Ante Biluŝ 

14. Gordana Iviĉiĉ 

15. Velimir Majdak 

16. Dragan Barac 

17. Kiota Esperanto-Societo 

18. Dr. Franjo Ŝuŝkoviĉ 

19. Lucija Borĉiĉ 

20. Duŝan Davidoviĉ 

21. Milan Sudec 

22. anonima, HP 10126 

23. anonima, HP 10161 

24. anonima, HP10140 

25. anonima, HP 10141 

26. anonima, HP 10109 

27. anonima, HP 10103 

28. anonima 

29. Mira Kocjanĉiĉ 

30. Ivo Puhariĉ 

31. anonima 

32. Gordana Ŝtrljiĉ 

33. Radenko Miloŝeviĉ 

34. Danijela Drakula 

35. Dinka Ŝimuniĉ 


132 ,87 eurojn 
67,76 
51,35 
27,00 
27,00 
19,93 
13,29 
13,29 
13,29 
13,29 
13,29 
13,29 
6,64 
6,64 
6,64 
6,64 
10,00 
13,29 
13,29 
13,29 
2,70 
13,20 
13,20 

2.70 
13,29 
13,29 

6,64 

17,99 

6,64 

13,29 

27,00 

6.70 
20,00 
13,29 
13,29 


Entute: 667,69 

Ĝis majo estis pagitaj entute 667,69 
eŭroj! Tre koran dankon al ĉiuj! 


Alvenis enpagoj de 10 personoj, 
kies identeco ne estas konata. 
Bonvolu sendi al ni kopion de la 
enpagilo (uplatnice) porinforme! 


Fotis: J. Pleadin 


Tempo 112003 

NOVA UBRO PRI ESPERANTO EN KROATIO 


"ESPERANTSKI MOZAIK" 

(Mozaiko de Esperanto) 

La dua, plibonigita eldono 
Autoro: Davor Klobuĉar 
Eldonas: Esperanto-Societo 
"Liberiga Stelo" el Osijek 
Presis: "Grafokom" Djurdjevac (Josip Pleadin) 

Eldonkvanto: 500 ekzempleroj 


KIO GI ESTAS? 

- Nova libro pri Esperanto en la kroata 

lingvo. 

- Ĝi informas pri la Esperanta movado 
kaj kulturo, pri la lingvo mem, kaj ankaŭ pri 
la Universala Kongreso de Esperanto en 
Zagreb 2001 

- Bona kaj por komencantoj, kaj por 
multjaraj esperantistoj, kaj por instruistoj 

- Informriĉa kaj interesa ankaŭ al 
ĝenerala publiko, kiu volas nur informiĝi pri Esperanto 



KIAL ĜIN AĈETI? 

- Tiom kvalitan libron pri Esperanto, en la nacia 
lingvo, ni en Kroatio delonge ne havis, kaj longe poste ni 
ne havos 

- Ĝi povas esti tre grava verko en hejma biblioteko 
de ĉiu esperantisto, ĉar en unu libro troviĝas amaso da 
informoj pri la tuta Esperanta mondo, kulturo kaj lingvo 

- Taŭga por instrui komencantojn, varbi novajn 
esperantistojn, montri al viaj amikoj la esperantan mondon, 
verki gazetajn artikolojn pri Esperanto ktp. 

- Valora helpilo al Esperantaj instruistoj kiel plia 
helpilo pri la lingvo kaj gramatiko 

- Memorigilo por ĝui denove la etoson de la zagreba 
UK, ĉar neniam ĝis nun iu UK estis priskribita tiom detale 
kaj vive! 

KIAL AĈETILA NOVAN LIBRON, SE VIJAM 
HAVAS LA MALNOVAN (2000.)? 

- Ĝi havas 320 paĝojn (la unua eldono havis nur 115, 
kaj ĝi estis malpli granda) 

- Ĉiuj tekstoj el la unua eldono estas korektitaj, 
ĝisdatigitaj aŭ pligrandigitaj 

- Aperas novaj artikoloj, kaj eĉ kelkaj tute novaj 
ĉapitroj 

- En la libro estas multaj ilustraĵoj kaj fotoj 

- Kovrilpaĝo kaj kelkaj aliaj paĝoj estas koloraj 

- La kovrilo estas fortike bindita 

MESAĜO DE LA AŬTORO KAJ DE LA 
PRESISTO 

- Tiu ĉi libro aperis, ĉar la aŭtoro (Davor Klobuĉar el 
Osijek) kaj la presisto (Josip Pleadin el Durdevac) investis 
sian propran monon. Ciu el ili donis sumon de 2-3 mezaj 
monataj salajroj en Kroatio! Por kovri tiujn investojn, ĉiu el 
ili devas vendi pli ol 100 librojn. La aŭtoro bezonis ankaŭ 8 
monatojn da laboro, kaj por tio verŝajne li ricevos neniun 
profiton! 

- La aŭtoro kaj la presisto planas ankaŭ poste aliajn 
projektojn utilajn por Esperanto. Sed ĉiam ili devos riski 


multe da mono. Aĉetinte la libron, vi montros, ke ekzistas 
Esperanta merkato en Kroatio, kaj tiel vi kuraĝigos kaj 
instigos ilin al la planitaj novaj projektoj! 


EKZEMPLOJ EL LA LIBRO: 

- En 150 artikoloj de “Mozaiko” vi povas 
ekzemple legi pri: parolado de Zamenhof en 
la unua UK, historio de Esperanto en Kroatio, 
unu labortago de Centra Oficejo de UEA, 
vojaĝo de Damir al Brazilo kaj al UK en 
Fortaleza, historio de Esperanto en Osijek, 
Rijeka, Split kaj Varazdin, agado de SEK, 
“Bude Borjan” kaj kroataj fervojistoj, pri la 
MoKoRo, Esperantaj studoj en San Marino, 
rok- kaj pop-muziko en Esperanto, pri ĉiuj 
gravaj atingoj de la Movado (Delegita Reto, 
Pasporta Servo...), pri la Esperanta literaturo 
kaj pri la plej konataj verkistoj, historio kaj 
signifo de Esperantaj simboloj, foruma 
diskuto en Interreto pri 
Esperanto... 

- En la artikoloj Zamenhof rakontas pri apero de Es- 
peranto, Claude Piron pri psikologiaj aspektoj de Esperanta 
movado kaj de la publiko. Joel Brozovskv 

pri tio kial li (usonano) uzas Esperanton, VVilliam Auld pri 
tio kial li dediĉas sin al Esperanto, akademiano Dalibor 
Brozoviĉ pri perspektivoj de Esperanto en la nova jarmilo... 

- Se vi ŝatas legi librojn, vi trovos liston de 30 bonaj 
Esperantaj libroj kun informo pri ilia enhavo 

- Ĉu vi ne ŝatus legi la antaŭparolon de nia pioniro 
Mavro Ŝpicer al la unua kroata Esperanta libro (1908)? Aŭ 
la memorojn de Ivo Boroveĉki pri la UKen Zagreb 1953? Aŭ 
la preskaŭ pcrditan poetan tradukon de "La Espero" en la 
kroatan lingvon (Ante Ramljak)? Estas multaj valoraj 
antikvaĵoj en Mozaiko! 

KION VIPOVAS LEGIPRILA ZAGREBA UK? 

Ekzemple, Vanja rakontas pri Junulara Programo, 
Ivana pri siaj spertoj en vendado de kongresaj ekskursoj, 
Joza skribis pri Farado de kongresaj gazetoj, Damir pri sia 
laboro en la informejo, Davor pri gvidado de turista grupo 
en Dubrovnik. Zeljka pri organizado de helpantoj, 
Spomenka pri komplikaj laboroj por starigi Esperantan 
monumenton en Zagreb kaj por akiri subtenon de kroatia 
prezidento Mesiĉ, Franjo kaj Snjezana pri multaj etaj 
okazaĵoj en la infana kongreseto, Judita priskribas 
organizadon de la Kongresa Balo, sed eĉ pli interesaj estas 
ŝiaj memoroj pri tio kiel Zagreb entute ricevis la Kongreson! 
Kaj Nikola rakontas sian historion kiel oficisto de UEA kaj 
samtempe kiel homo el Kroatio... 

- Pri siaj spertoj rakontas ankaŭ partoprenantoj el 
aliaj landoj: Julia Sigmond el Rumanio, Aoyama Tooru el 
Japanio, Normand Fleury el Kanado, Garik Kokolija el 
Rusio. Matthias Behlert el Germanio, kaj pluraj aliaj homoj 
el Japanio, Rumanio kaj aliaj landoj... 

- La libro prezentas parte ankau rezultojn de la 
kongresa enketo: kion la partoprenantoj trovis bona, kaj 
kion malbona en la Kongreso, Zagrebo ka j Kroatio... 

KIEL AGETILA LIBRON? 

Pri la detaloj vidu la lastan kovrilpaĝon de ĉi-tiu numero 
de ‘Tempo’ 

MIRINDAJ AVENTUROJ DE METILERNANTO HLAPIĈ 
EN LA PERSA MANUSKRIPTO 

E1 Teherano atingis nin bona novaĵo: Aktar Etemadi, konata irana 
esperantistino persigis la faman kroatan infanlibron Mirindaj aventuroj de 
metilernanto Hlapiĉ. La verko de Ivana Brliĉ Mazuraniĉ en Esperanta traduko 
de Maja Tiŝljar gajnis premion por Infanlibro de la jaro 1999. La Esperantan 
eldonon eblis presi dank al la financa subteno de Ministerio pri Kulturo de 
Respubliko Kroatio. 

Ne estas konate kiam kaj ĉe kiu eldonisto povus Hlapiĉ aperi en la persa. 
Longas la vojo de manuskripto ĝis libro. 

Tio ne estas la unua traduko al la persa per Esperanto farita de Akter 
Etemadi. Ŝi persigis ankaŭ verkon de Miro Gavran Amoj de Georgo Washing- 
ton. La verko bedaŭrinde ne trovis eldoniston. Aktar Etemadi publikigs en 
teherana revuo pri teatro Namayesh persan tradukon de la kroata dramo La 
morto de Gogol de Ulderiko Donadini, esperantigita por Antologio de kroataj 
unuaktaj dramoj de Klaus Dahmann kaj eldonita de KEL en 1997. 



NESENDITAJ LETEROJ EL JAPANIO 
EN KOMPAKTDISKO 

Vojaĝpriskribo de 5000 km veturado tra 
Japanio, mendita por la sveda gazeto 
“Elektrikern” kiu havis 3 Esperantajn eldonojn, 
unu japanan kaj unu ĉinan, lastatempe aperis 
en kompaktdiska formo. Nesenditaj leteroj el 
Japanio tiel servos ĉefe por komencantoj de 
Kansaja Esperanto-Ligo, kiu eldonis ĝin. Kansaja 
Esperanto-Ligo renovigis la iamajn amatore 
faritajn kasedojn voĉlegitajn de la aŭtorino 
Spomenka Ŝtimec. 


7.000 TAGOJ EN SIBERIO DE KARLO ŜTAJNER EKTRADUKATA EN LA JAPANAN KAJ ĈINAN 

La verko de Karlo Ŝtajner 7000 tagojn en Siberio por kiu Kreŝimir Barkoviĉ en 2002 gajnis premion OSIEK por 
rradukado, lastatempe havas rimarkindajn sukcesojn en Azio. Kvankam la verko estis publikigita kun la permeso de la 
aŭtoro en la jaro 1983 ĉe Sennacieca Asocio Tutmonda. ĝi bezonis du jardekojn por veki intereson en Azio: konata japana 
tradukisto Kurisu Kei entreprenis la laboron de japanigo de la verko. La libro pri la teruraj krimoj kiujn Stalin faris je la 
nomo de la komunismo atingis ankaŭ Ĉinion. La laboron de ĉinigo de la verko entreprenas Shi Chengtai. 

La ampleksa preskaŭ 500-paĝa verko bezonos multan paciencon de la tradukantoj al kiuj ni deziras paciencon kaj 
bonŝancon por trovi eldoniston. 



/- 

ZAGREBA LERNOLIBRO 

EN LA RUMANA 

Editura Grinta el Cluj- 
Napoca en Rumanio eldonis 
rumanan eldonon de la 
zagreba lernolibro pri Espe- 
ranto. La lernilon por 
komencantoj pri Esperanto, 
nomata “Zagreba Metodo” por 
rumanoj adaptis Ionel Onet. 
Post 9 kroataj eldonoj tio estas 
la 19-a lingvo en kiu la lernilo 
estas eldonita: angla, 
bulgara, Esperanta, germana, 
finna, franca, hungara, itala, 
japana, kataluna, kirunda, 
korea, makedona, 
malta, nederlanda, 
pola, portugala kaj slovena. 

La aŭtoroj ricevis 
informon, ke aperis ankaŭ 
hispana, vjetnama kaj ukraina 
adaptoj de la sama lernolibro 
kaj petas eldonistojn sendi la 
koncernajn ekzemplerojn al la 
redakcio de “Tempo” 



En Ruslando estas 
preparata la rusa eldono kaj en 
Makedonio la brajla eldono de 
la lernolibro. 

La lernolibron aŭtoris 
Zlatko Tiŝljar, Spomenka 
Ŝtimec, Roger Imbert kaj Ivan 
Ŝpoljarec. La aŭtoro de la 
kanzonoj estas Johan Valono. 
Postparolon verkis Nikola 
Raŝiĉ. 


Tempo 1/2003 

ESPERANTISTINO ZLATA NANIĈ ELEKTITA INTER TRI 
PLEJ IDEALAJ VILAĜANINOJ 

En la decembra numero deTempo ni informis, ke knabino Stephanie Stamjak 
estis elektita por Zagrebanino de la jaro 2002 kaj ke ŝin akompanis Sava Matetiĉ, 
fama en la kroata Esperantujo pro siaj diversaj aktivecoj. La sukcesoj de 
esperantistinoj ne ĉesas: Zlata Naniĉ, esperantistino kiu aktivas en la kroataj eko- 
rondoj kaj en la lasta jaro aliris intemacian publikon kiel aŭtorino de la libro Manĝoj 
el sanigaj plantoj, venkis en la konkurso de tagjurnalo Veĉernji list. La konkurso 
celis elstarigi tri virinojn kiuj vivas en kroataj vilaĝoj kaj akdvas tie. 

Zlata estras la bienon Grajno en la vilaĝo Habijanovac kie ŝi kreskigas 
diversajn sanigajn plantojn, klopodante pri tradiciaj manieroj de kreskigo sed 
aplikante ankaŭ modernajn postulojn de eko-agrikulturo. (Pluraj kongresanoj de la 
jaro 2001 ekskursis al ŝia bieno.) 

En la konkurso de “Veĉernji 1 ist w Zlata estis elektita al la dua loko de Idela 
vilaĝanino de la jaro 2002. Sur la foto: Zlata Naniĉ en tradicia kostumo dum la elekto 
en vilaĝo Rakovec 



REVUO FONTO POST DU JARDEKOJ 
FRUKTAS EN VELA LUKA 



NOVA DOKTORO EN NIAJ VICOJ 



Vela Luka estas urbeto sur la insulo Korĉula en 
departamento de Dubrovnik. La tiea eldonejo Matica 
Hrvatska eldonis humuraĵojn de la loka ĵurnalisto - 
humuristo Ivo Cetiniĉ Paron. 

La redaktoroj havis la ideon presi en la kolekto kun 
28 humuraĵoj ankaŭ unusolan tradukitan tekston, tiun kiu 
en Esperanto aperis en la brazila “Fonto” sub la titolo de Ĉu 
ni estas urbo aŭ vilaĝo? 

Notoj de insula poŝtisto aperis en Brazilo en la 
Esperanta traduko de Marinko Gjivoje. Marinko ja devenis 
de la insulo Korĉula kaj multe kontribuis por diskonigi ĝin. 
La urbo Korĉula ankaŭ hodiaŭ havas sian straton Marinko 

Gjivoje. 

Pastro Ivan 
Oreb zorgis 

siatempe ke la 
aŭtoro ricevu sian 
verkon en 
Esperanta 
traduko kaj ĝi 
nun, post du 
j a r d e k o j , 
reaperas. 


Zlatko Hinŝt, membro de Kroata Fervojista Es- 
peranto-Asocio, doktoriĝis la 13-an de decembro 2002 
en Ekonomia fakultato de Zagrebo. (La zagreba fakultato 
kiun ornamas la skulptaĵo “La Futuro” de Jesper 
Neergaard.) “Prezoj kaj eksteraj efektoj kiel determiniloj 
de ekonomia pozicio de fervoja sistemo”, la doktoriĝa 
laboro de Zlatko Hinŝt esploras kiel antaŭenigi la 
fervojan sistemon en Kroatio. Elkoran gratulon! 


D-ro VELIMIR PIŜKOREC KANDIDATAS POR 
KONGRESA UNIVERSITATO EN GOTENBURGO 

En 2001 doktoriĝis en Filozofia fakultato nia membro Velimir Piŝkorec 
pri la temo “Germanismoj en dialekto de Podravina”. Li tuj havis okazon aktivi 
kiel vic-rektoro de la zagreba UK. D-ro Velimir Piŝkorec nuntempe vicestras la 
fakon pri la germana lingvo kaj literaturo en Filozofia fakultato de Zagrebo. D- 
ro Piŝkorec kandidatas por prelegi en Kongresa Universitato en Gotenburgo. 

STUDENTA ESPERANTO-KLUBO ZAGREB 
FESTIS 45-JARAN JUBILEON 


Studenta Esperanto-Klubo festis sian 45-an jubileon la 
11-an de marto 2003. (Studenta Esperanto-Klubo estis fondita 
en la jaro 1957 kaj la efektiva jubileo pasis en 2002). Unika 
fenomeno en la historio de Esperanto-Movado: ja malmultaj 
studentaj rondoj kreas siajn tradiciojn en Esperantujo dum tiu 
zagreba survojas al sia duonjarcenta tradicio. 

La aranĝon partoprenis pli ol 120 personoj kun la iamaj 
junuloj el la jaro 1957 kiuj fondis la organizon (Vjekoslav 
Morankiĉ, la unua prezidanto, Nedeljko Korasiĉ, Dragan Barac), 
surscencjiĝis ankaŭ la aktuala prezidantaro de SEK kun la 
lastatempe elektita prezidanto Dag Treer. 

La festan aranĝon kompletigis plaĉa kaj bongusta koktelo 
de Zlata Naniĉ el ŝia libro “Manĝoj el sanigaj plantoj”. 

Ne mankis teatra etoso kun la aktuala teatraĵo de Vanja 
Radovanoviĉ Instrukcioj pri la simpla vivo harmonie kun 
la naturo, kiu estis prezentita je la 8-a fojo kaj en la multjara 
tradicio de Drama Grupo apartenas al la plej ofte ludata verko. 

Ĉu troviĝos la homo kiu verkos kompletigon de 25 jaroj 
de Drama Grupo de Studenta Esperanto-Klubo kiun por 1a 
jubileo de SEK en 1985 preparis Zlatko Tiŝljar? 

Honore al SEK ni publikigas la liston de ĉiuj prezidantoj 
de SEK de 1957 ĝis 2003. 

Prezidantoj de SEK 
1957-2003 


1 . 

1957 

Vjekoslav Morankic 

2. 

1958 

Vjekoslav Morankiĉ 

3. 

1959 

Stanislav Radoviĉ 

4. 

1960 

Dragutin Barac 

5. 

1961 

Dragutin Barac 

6. 

1962 

Nikola Valentiĉ 

7. 

1963 

Josip Brkanac 

8. 

1964 

Josip Brkanac / Davor Dorŝiĉ 

9. 

1965 

Mladen Jovanoviĉ 

10. 

1966 

Mladen Jovanoviĉ 

11. 

1967 

Zlatko Tiŝljar 

12. 

1968 

Zlatko Tiŝljar 

13. 

1969 

Vesna Staniĉiĉ 

14. 

1970 

Mirko Jelkovac 

15. 

1971 

Krunoslav Tiŝljar 

16. 

1972 

Nikola Matijeviĉ 

17. 

1973 

Krunoslav Tiŝljar 

18. 

1974 

Slobodan Ostojiĉ 

19. 

1975 

Biserka Roziĉ 

20. 

1976 

Sreĉko Kedveŝ 

21. 

1977 

Ivica Ŝpoljarec 

22. 

1978 

Ljerka Raŝo 

23. 

1979 

Vjŝnja Sudec 

24. 

1980 

Vera Rokniĉ 

25. 

1981 

Vera Rokniĉ 

26. 

1982 

Vanja Esih 

27. 

1983 

Vanda Braliĉ 

28. 

1984 

Ankica Jagnjiĉ 

29. 

1985 

Vesna Kameneĉki 

30. 

1986 

Davor Ŝtimec 

31. 

1987 

Sanja Laziĉ 

32. 

1988 

Sanja Laziĉ 

33. 

1989 

Siniŝa Broniĉ 

34. 

1990 

Vanja Radovanoviĉ 

35. 

1991 

Miren Miloviĉ 

36. 

1992 

Vesna Hitrec 

37. 

1993 

Nataŝa Majer 

38. 

1994 

Mea Bombardelli 

39. 

1995 

Mea Bombardelli 

40. 

1996 

Martina Prelogar 

41. 

1997 

Faruk Islamoviĉ 

42. 

1998 

Faruk Islamoviĉ 

43. 

1999 

Irina Baraĉ 

44. 

2000 

Irina Baraĉ 

45. 

2001 

Gordan Muktiĉ 

46. 

2002 

Gordan Muktiĉ 

47. 

2003 

Dag Treer 

JAROJ 

DE ESPERANTO 
EN ZAGREBO 


Programo de la 
6-a Kongreso de kroataj 

esperantistoj Zagreb 

la 31-an de majo kaj la 1-an de junio 2003 
Kongresejo: 

Tribine Grada Zagreba, Kaptol 27 

Alta protektanto: 

Prezidanto de Respubliko Kroatio Stjepan Mesiĉ 
Urba estrarp de Zagrebo 

Gazetara konferenco 

Vendredon la 31-an de majo lOhOO, Kneza Mislava 11 

Provizora Kongresa programo: 





LOKA KONGRESA KOMITATO 
DE LA 6A KONGRESO 
DE KROATAJ ESPERANTISTOJ 


Prezidanto: 

Dalibor Brozoviĉ 

Sekretario: 

Spomenka Ŝtimec 

Arta programo: 

Spomenka Ŝtimec 
Vanja Radovanoviĉ 

Gazetara servo: 

Judita Rey 

David Rey Hudeĉek 
Darko Blaziĉ 

Kasisto: 

Dinka Ŝimuniĉ 

Kongreslibro: 

Radenko Miloŝeviĉ 

Giĉetoj, dokumentoj: Bojana Ouriĉic 

Teknika servo: 

Darko Blaziĉ 

David Rey Hudeĉek 

Kongresa ekskurso: Faruk Islamoviĉ 

Laborprogramo: 

Josip Pleadin 

Gvidanto al Vodnikova: Nedeljko Korasiĉ 

Fotoservo: 

Draŝko Toplak 


La 31-an de majo 

08h00 Malfermo de giĉetoj - Transdono de 

dokumentoj / ŝildoj 

lOhOO Malfermo / Himnoj - Saluto de la prezidanto 

Dalibor Brozoviĉ 
10h30 Filmo pri KEL 

Prelego u Rajto je lingvo”, Andrej Korobejnikov 
11 h30 Koktelo 

12h30 Kroataj poetinoj gastas ĉe esperantistoj 

Prezento de Antologio de kroatajpoetinoj de 
la 20-a jarcento 

D-ro Dunja Detoni Dujmiĉ, SpomenkaŜtimec, 
Vida Jerman 

13h30 Kunsido de kroataj delegitoj - gvidas Josip 

Pleadin, ĉefdelegito por Kroatio 
14h30 Paŭzo/ Lingvaj ekzercoj/ IKEF-kunsido en 

Amruŝeva 

15h30 Esperanto-Mozaiko 

15h30 Fino de la laborparto 

16h30 Vizito al Vodnikova 9 

20h00 Solena pianokoncerto de Andrej Korobejnikov 

en Glazbeni zavod, Gunduliĉeva 5 

La 1-an de junio 2003 

Kongresa ekskurso (nur por mendintoj) al Lonjsko polje, kiu 
startas je la 08h00 de Poŝta 2, Branimirova 

\ __ / 



Sur la foto kun Kep Enderby kaj Spomenka 
Ŝtimec: la aktuala urbestrino de Zagrebo 
Vlasta Paviĉ akceptis en 2001, dum ŝi estis 
vicurbestrino, kongresanojn dum la kongreso , 
Fotis Mario Amadei. 

NIKOLAO HOHLOV EN 
KROATA BIOGRAFIA 
LEKSIKONO 

En 2003 aperis volumo H de Kroata 
Biografia Leksikono en Zagrebo. Ĝi estas 
grava por esperantistoj ĉar ĝi enhavas 
enhavas informojn pri Esperanta poeto 
Nikolao Ivanoviĉ Hohlov. Poeto, 
tradukisto, dramisto. kiu vivis en Zagrebo 
de 1920 ĝis 1928 kaj parte tie kreis sian plej 
faman poemaron “La tajdo” kun la bela 
poemo “Vintra fabelo”. En Zagrebo li 
verkis ankaŭ sian komedieton “La morto 
de delegito de UEA”, prezentitan en 
Zagrebo la 5-an de januaro 1924 kaj dum UK 
en Vieno en 1924. 


tempo - gazeto de kel __ 

MKR OKAZOS EN KROATIO 

Ĝi- jara MKR okazos en Kroatio, en vilaĝo Tuk apud Mrkopalj, kiu 
troviĝas meze de la regiono Gorski Kotar, proksimume 50 km nordoriente 
de Rijeka kaj 150 km sudokcidente de Zagreb. Tuk kaj Mrkopalj estas 
tradiciaj vilaĝoj kiuj troviĝas en romantika valo proksime al du naturparkoj, 
Rijele Stijene fblankaj rokoj >5 ) kaj Samarske Stijene, kaj proksime al la 
plej alta pinto de Gorski Kotar, Bjelolasica (1534 m). 

La renkontiĝo okazos kiel kutime, fine de septembro: de la 25-a ĝis 
la 28-a de septembro 2003. 

Ĝiujn aliajn informojn (kaj kelkajn bildojn de la vizitota regiono) 
kaj la aliĝilon trovu je jam konata MKR-retpaĝo (http:// 
www.angelfire.com/va2/Vanja i http://www.angelfire.com/va2/Vanja 


NOVA PREZIDANTARO DE SEK KAJ KEJA 

Studenta Esperanto-Klubo elektis novan prezidantaron la 31-an de 
januaro 2003. Prezidanto: Dag Tree; sekretario: Branka Brajko; kasisto: Daŝa 
Filipĉiĉ. Membroj: Ozren Cuk, Josip Ferenĉiĉ, Sonja Kovaĉ kaj Ema Pap. 

SEK havas du permanentajn membrojn en Jarkunveno de KEL: 
Tomislav Divjak kaj Ema Pap. 

Kroata Esperanto-Junulara Asocio ricevis la jenan estraron: 
prezidanto: Dag Treer; sekretario: Branka Brajko, kasisto Tonina Novak. 
Membroj: Ozren Cuk, Josip Ferenĉiĉ, Sonja Kovaĉ kaj Ema Pap. Membroj de 
Jarkunveno de KEL por KEJA estas Ozren Cuk kaj Josip Ferenĉiĉ. 


NOVA TEATRAĴO DE SEK 


“Ĉiuj koloroj de ĉielarko” estas la titolo de la nova teatraĵo de SEK, 
kiun aŭtoras Vanja Radovanoviĉ (aŭtoro de teksto kaj reĝisoro). La kroata 
versio de la teksto estis publike prezentita la 3-an de aprilo en Centar za 
kulturu Peŝĉenica en Zagrebo kadre de renkontiĝo de zagrebaj teatraj 
amatoroj por la jaro 2003, kiel unu el 42 amatoraj teatraĵoj por la jaro 2003. 
Rolis Dag Treer, Sonia Savora, Vladimir Dujniĉ, Vanja Radovanoviĉ kaj 
Tomislav Divjak. La Esperantan version SEK planas prezenti dum la IJK en 
Svedio. 


MATE BALOTA EN 
ESPERANTO 


REEĤOJ PRI LA PREMIITA FABELO 
DE STEPHANIE STRUNJAK 


Universitata Biblioteko en Pula estis 
organizanto en Malnova urbodomo de 
ekspozicio pri Mate Balota, fama istria poeto. 
Okaze de la fermo de la programo la 15-an 
de marto 2003 D-ro Ivo Boroveĉki prezentis 
Esperantajn tradukojn de Balota, interalie 
la popularan, en la ĉakava dialekto verkitan 
poemon “Kaprino”. Paralele al Esperanta 
li prezentis anglan kaj germanan tradukojn 
de “Kaprino” (kiu cetere per Esperanto estis 
tradukita ankaŭ al la islanda de Baldur 
Ragnarsson, al la albana kaj turka de Dzemal 
Bajraktari kaj al la ĉina de Li Shijun). 


Post kiam la fabelo de Stephanie Strunjak “Kiel formikbebo savis 
formikejon kaj konatiĝis kun Avo Frosto” estis publikigita en Tempo ĝi 
ricevis ankaŭ sian anglan tradukon de Nina Feriĉ publikigita en la revuo 
“Most /The Bridge”, revuo por intemaciaj literaturaj rilatoj, marto 2003. 
La traduko estas akompanata per la intervjuo de Stephanie. 

Ankaŭ la revuo “Profil akademija” de decembro 2002 publikigis 
longan intervjuon kun Stephanie. E1 Finnlando atingis nin gazeto Kaleva 
de la 28a de decembro 2002, kiu informas pri Stephanie kaj ŝia fabelo. 

KALEVA 


Tempo 112003 

DIPLOMVERKO PRI ESPERANTA 
TEMO EN KROATIO 


Danijela Drakula (1974) diplomiĝis pri psikologio la 9-an de 
aprilo 2003 en Filozofia fakultato en Zagrebo per diplomverko el la 
kampo de soacia psikologio kies resumon ni prezentas ĉi-sube. 

Tio estas la unua diplomverko pri Esperanto en psikologio en 
Kroatio. Korajn gratulojn de la redakcio. 


APLIKO DE TEORIO DE REZONA AGADO EN PROGNOZO DE 
ENGAGIĜO POR ESPERANTO 


l& aŭtorino de tiu ĉi verko deziras elkore danki al ĉiuj 
esperantistoj kiuj per sia grandanima helpo (konsilante, 
informante, pruntante literaturon, kunhelpante en la 
ekzamenado de partoprenantoj, sinofereme kaj fruktodone 
kolektante subskribojn, partoprenenante en pluraj 
manieroj) ebligis evoluon de sciencesplora laboro en 
Esperantujo ! 

Ĉefa celo de esplorado estis per la baza modelo de rezona 
agado ekzameni prognozeblecon de engaĝiĝo por Esperanto en la 
samplo dc espcrantistoj. Modelekzamenado estas farita cn la 
samplo de 125 partoprenantoj, ambaŭ-seksaj, aĝaj de 15-84 jaroj. 
Ĉcfe ili estas ekzamenitaj en Zagrebo, cnkadrc de laborkunvenoj 
kaj klubaj kunvenoj de esperantistoj, kaj aliajn esperantistojn oni 
ekzamenis en kelkaj aliaj kroataj urboj (Durdcvac, Osijck, Rijeka, 
Varazdin). Estas aplikita dcmandilo w Espcranto - 2001'’ konstruita 
por la bezonoj de tiu ĉi esploro. Ene de ĝi troviĝas skalo de sintenoj 
por disvastigado de Esperanto ellaborita dum la antaŭa 
helpcsplorado en la samplo de 49 studentoj dc psikologio kaj 21 
esperantistoj. 

Rezultoj montris ke: (1) Esperantistoj havas altajn 
pozitivajn sintenojn al disvastigado de Esperanto kiel estis 
atendita; sed ankaŭ ke ili estas specife sentcmaj al la demandoj 
rilatantaj enkondukon de Esperanto en la strukturoj de EU; (2) 
Esperantistoj perceptas malgrandan socian subtenon de la 
ĉirkaŭajo en disvastigado de Esperanto kiel estis atendita; E- 
komunumo kiel unu el rclevantaj referentoj por subleni agadon 
por Esperanto havas plej grandajn atendojn rilate al la disvastigado 
de Esperanto, sed la komunumanoj ne havas proporcie altan 
motivaĵon por kontcntigi tiujn atcndojn; (3) Ekzamcnado dc 
prognozebleco por disvastigado de Esperanto sur la bazo de la 
modelo de rezona agado estas farita rilate al tri kondutoj: subskribo 
de peticio, kolektado de peticiaj subskriboj kaj elekto de la numero 
dc subskriboj. Konsiderantc malaltan diskriminecon de la mczuroj 
kondutinteco kaj konduto, propra subskribo ne estas analizita per 
la modelo. Akiritaj rezultoj kongruas kun la modelo kiam temas 
pri la ekzamenado dc madiatora rolo dc la kondutintenco por la 
influo de la sinteno al la konduto. Perata influo de (subjektiva socia) 
normo al la konduto ne estas konfirmita pro la nesignifeco de 
normo en la prognozado de rekodita kondutintenco kaj en la 
prognozado de subskribnumero-elekto. Ankaŭ estas konstatita 
malforta prognozebleco de subskribkolektado. Stariĝas demando 
pri la ĝusteeo uzi peticion ĉe prognozado de engaĝiĝo por 
disvastigado de Esperanto. 


Kelkaj karakterizoj de Esperanto-komunumo 

Ok variabloj’ estas analizitaj en kompleta samplo de 141 
esperantistoj, inter kiuj kvar demografiaj (sekso, aĝo, profesio kaj 
eduko) kaj kvar temantaj pri esperantisteco (motivaĵo por okupiĝi 
pri Esperanto, aktiveco en tiu okupado, fonto kaj jaro de la ekscio 
pri Esperanto). Kurte montritaj, rezultoj estas jenaj: 

Partoprenantoj estas di\4ditaj en tri aĝo-grupoj: ‘pli juna’ 
(47.5%) Vneza 136.9%), 'pli maljuna’ (15.6%). Laŭ la sekso, nesignife 
dominas kvanto de virinoj (56%). Ag kaj seks- strukturoj similas al 
la esplorrezultoj en iamaj socialismaj landoj : . 

Eln la fina analizpunkto pri motivaĵo, ĝi estas dividita en 
du grupoj: idealismaj kaj praktikaj motivoj por okupiĝi pri Espe- 
ranto Praktikaj motivoj superas idealismajn (per du trionoj da 
partoprenantoj) kiel en la plej multo de aliaj analizoj. Laŭ la 
aktiveco, po proksimume unu triono da partoprenantoj formas 
grupojn: “komencantoj" kaj ‘ŭveraĝe aktivaj”, kaj po unu sesono 
grupojn: ‘hntaŭe aktivaj” kaj ‘hktivuloj”. 

Fonto de la eksc io pri Esperanto estas rekodita en du 
ĉefaj grupoj: rektaj (amiko, parenco, kolego ĉe la laborloko aŭ en 
la lemejo, profesoro) kaj malrektaj (gazeta artikolo, TV, radio, 
Interreto, faldfolio, broŝuro kaj alia reklamliteraturo). 

Sendepende de la aĝo aŭ la sekso de partoprenantoj, 
superas rektaj fontoj. Samajn rezultojn liveras analizo de variablo 
jaro de la pksri o pri Esperan tn en ĉiuj tempoperiodoj superas 
rektaj sur la malreklaj fontoj, malgraŭ la evoluo de tehnologio kaj 
eta reklamforto de disvastigado dc Esperanto pere de persona 
kontakto. 

Erofesio - dominas grupo de labore neaktivaj 
partoprenantoj - studentoj, kaj poste pensiuloj. Ilin sekvas grupo 
de laboraktivaj partoprenantoj ‘profesoro, asistanto, instruisto’. 
Supozante ke en tiu grupo la plej oftas tiuj kiuj prelegas, oni povas 
konstati ke rezultoj kongruas kun antaŭaj esploroj. Pri edukiteco 
de partoprenantoj oni konkludis pere de variablo profesio (tio eblis 
por pli ol 85% da ekzamenitoj). Minimume 34 percentoj estas 
altedukitaj, t.s. pli edukitaj ol averaĝaj kroatoj (nur 7.8% en la jaro 
2001). Rezultoj kongruas kun la komparoj inter esperantistoj kaj 
naciaj averaĝoj en aliaj landoj - Brilio, Finnlando, Gcrmanio. 

Danijela Drakula 

1 Tiu ĉi parto de la esploro ne apartenas al la diplomverko, sed estas farita 
okaze de Ia rara ebleco ekzameni samplon de esperantistoj, kaj pli enhavas 
sociologiajn ol psikologiajn trajtojn. 

2 La socian strukturon de la lando kaj esplorrezultoj oni devus analizi el la 
pli vasta, soriologia perspektivo kio transiras eblecojn de tiu ĉi verko. 

Nl INSTRUAS (daŭrigo el 2002) 

Varazdin Daĉki dom 

Instruas Janja Kelava 
Marde 

Janja Kelava instruas en aparta 
progresiga kurso plian lemanton. 


Slavonski Brod Elementa lemejo “Antun Mihanoviĉ” 
Instruas Nela Donĉeviĉ 


Rijeka Progresiga kurso 

Instmas Vladimir Margan 
Jaŭde je la 18h00 

Zagreb Studenta Esperanto-Klubo 

Familia kurso en Familio Petelin Kurso por komencantoj 

Gvidas Boris Di Costanzo Gvidas Ozren Ĉuk 

Kurso por progresantoj 
Gvidas Vladimir Dujniĉ 

Esperanto-Societo “Bude Borjan” 
Kurso por komencantoj 
Gvidas Gordana Jurina 

Kurso por postkomencantoj 
Gvidas Gordana Jurina 

Kurso por progresintoj 
“Vojaĝo en Esperanto-Lando” 
Gvidas Spomenka Ŝtimec 



Lemanto Toni 

en Elementa lemejo “Mato Lovrak” 



Parto de Esperanto-kurso en societejo de Rijeka dum 
decembro 2002 . 


JARKUNVENO 2003 KAJ KROATA ILEI-SEKCIO 


Post la Jarkunveno de Kroata Esperanto- 
Ligo kiu okazis la 8-an de februaro 2003 kaj kiu 
rezultis interalie per decido pri aĉeto de la loĝejo en 
Vodnikova 9, ankaŭ Kroata ILEI-sekcio kunsidis. La 
instruistoj traktis precipe la jaran konkurson de 
lemantoj en Esperanto-scio kiu okazos en Kostrena 
de la 23-a ĝis la 25-a de majo 2003. Por la nova 
sekretario estis elektita Ida Bogadi el lernejo Gustava 
Krkleca Zagreb. Ankica Jagnjiĉ daŭre prezidas la 
sekcion. Lernejo Mladost kun instruistino Marija 
Jerkoviĉ transprenis la zorgon pri la kroata 
partopreno en la projekto Interkulturo. Sian duan 
ĉi-jaran kunsidon la ILEI-sekcio havis la 5-an de aprilo 
2003 kaj esploris la eblecon pri eventuala 
partoprenigo de Jelena Lonĉareviĉ el Lemejo Mate 
Lovraka Zagreb en ILEI- seminario en Orestrand 
en Svedio. 

STRATO DE RAJKA BAKOVIĈ 
EN BOLIVIO 


Esperanto-Societo “Bude Borjan” 
inter siaj merkedaj aktivecoj okazigis 
renkontiĝon kun Jerko Bakoviĉ, la 27-an de 
marto 2003. Li prezentis la vivon de siaj du 
fratinoj Zdenka Bakoviĉ kaj Rajka Bakoviĉ, 
kiuj ambaŭ martire mortis en decembro 
1941. La prelego donis la okazon refreŝigi la 
memorojn pri kontraŭfaŝisma aktivado de 
esperantistoj ( en la iama Jugoslavio ja 90 
da ili estis proklamitaj popolaj herooj, Rajka 
estis unu el ili.). 

Zdenka mortis unu tagon pli frue 
ol Rajka per salto de la tria etaĝo el la ustaŝa 
policejo, proksime de la loko kie nun troviĝas 
la ejo de Kroata Esperanto-Ligo en Kneza Sur lafoto: Strato de Rajka Bakoviĉen Oruro, fotita de David Rey en 1984. 
Mislava. Rajka kaj Zdenka (1917) naskiĝis en 

Bolivio, kie la gepatroj Bakoviĉ elmigris kaj posedis vendejon. La familio revenis al Kroatio en la tridekaj jaroj kaj ekrilatis 
interalie al Esperantaj rondoj. La urbo Oruro en Bolivio omaĝis al sia filino Rajka Bakoviĉ nominte per ŝia nomo la straton 
kie troviĝis la domo de la familio Bakoviĉ. 


MASAYUKI SAIONJI INSTRUIS YUMEIHO-TERAPION 

Yumeiho-Terapio trovis siajn adeptojn en Kroatio. Masayuki Saionji, la aŭtoro 
de la terapio instruis al komencantoj kaj progresintoj de al 4-a ĝis la 7-a de aprilo 
2003. Tri personoj ekzameniĝis pri la dua grado de Yumeiho-terapio, unu akiris la 
trian kaj deko lemis pri enkonduko al la terapio. 

La restado de Masayuki Saionji en Kroatio rezultis per televida elsendo kaj du 
artikoloj en "Arena" kaj "Novi list". 

ESPERANTO PREZENTITA AL 
GIMNAZIANOJ 

La 16-an de aprilo en Gimnazio de d-ro Ivan 
Kranjĉev en Durdevac, ai dekkvino da gimnazianoj estis 
prezentita internacia lingvo Esperanto, ĝia ekesto, 
funkciado de ĝia parolkomunumo kaj per unua leciono laŭ 
la Zagreba metodo ili ankaŭ eklemis la lingvon mem, por 
tuj povi diskuti la asertojn pri farileco de Esperanto. Evoluis 
ankaŭ diskuto pri utileco ŝanĝi lernadon de la latina al 
lemado de Esperanto, pro deveno de la Esperantaj radikoj 
el la latina. La laborgrupo gvidita de profesoro Zdravko 
SeleS finiĝis per Esperanta muziko, trarigardo de Esperanta 
literaturo kaj parkerigo de Esperanlaj vortoj per memor 
ludo. Kelkaj lernantoj montris intereson organizi en la 
sekvonta lernojaro kurson de Elsperanto, ĉar dum pasintaj 
du jaroj pro pluraj kaŭzoj ĝi ne povis okazi. 


HELPO DE 
GEMELA URBO 
POR LA AĈETO 
DE LA EJO 

La aĉeto de propra 
ejo havis reeĥon ankaŭ 
ekster la landa movado. 
Kiota Esperanto-Societo, 
Kiota filio de Japana Espe- 
ranto-Instituto enpagis 
10,00 eŭrojn. Koran 
dankon! 

v _ J 


MUZEO MIMARA 
GASTIGOS 
NEERGAARD 

Kroata Esperanto-Ligo 
ricevis subvencion de la urbo 
Zagrebo por aranĝi ekspozicion 
de dana skulptisto Jesper 
Neergaard en Muzeo Mimara en 
septembro 2003. La skulptisto 
kiu donacis sian skulptaĵon “La 
Futuro” al la urbo dum la 
Universala Kongreso 2001 
volonte revenos al Zagrebo. 

La urba subvencio estas ĉ. 
4000 eŭroj. Neergaard 
ekspozicios siajn ĉambrajn 
skulptaĵojn diference de la parka 
skulptaĵo kiu pezas ĉ. 6 tunojn. 
Esperantistoj traktas kun la urbo 
Osijek pri la eventuala gastado 
de la sama ekspozicio ankaŭ en 
Osijek. 


KROATA KARAVANO AL UNIVERSALA KONGRESO EN GOTENBURGO 

Al la kroata aŭtobusa karavano al Gotenburgo, kiun organizas KEL, aliĝis pli ol 30 personoj (plia deko flugos al la 
kongresurbo). La respondeculo pri la vojaĝo, Faruk Islamoviĉ proponis vere allogan itineron kiu ampleksas interalie ankaŭ 
survojan viziton al Kopenhago, respektive Berlino kaj Prago dum la reveno. La dumkongresa ekskurso gvidos al Oslo. 

Bedaŭrinde la eŭropaj leĝoj malhelpas ke en la buso kunveturu ankaŭ alilandaj esperantistoj. 

Cetere, la vojaĝagantejo, kiu transportos kongresanojn estas Generalturist, la agentejo de UK 2001, kiu ankaŭ post la 
kongreso vivas sur la titolpaĝo de 'Vojaĝo en Esperanto-Lando". 

5. Ŝtimec 

OLIVARBOJ DE AMIKECO EN ISTRIO 


Dekok esperantistoj el Rijeka 
iris en Kaŝtelir apud Poreĉ, renkonti 
gesamideanojn el Istrio kaj Italio, 
dimanĉon, la 23-an de marto 2003, En 
granda korto atendis nin multaj 
gesamideanoj kaj nia gastiganto. Sur 
tablo brando kaj olivplantoj. 

Marcello Trampuh, membro de 
Esperanto-Societo Rijeka, decidis 
gastigi esperantistojn en sia bieno kiel 
inicianto kaj organizanto de intemacia 
renkontiĝo “Plantado de Olivarboj". 

Kvindek partoprenantoj ĝuis 
belan fruprintempan tagon. Post 
kafumado sekvis laboro. Ĝi-jare 
plantitaj estas jenaj arbetoj: 

Olivarbo GERMANIO estas 
plantita de gesinjoroj Schreiben kaj 
Leite, ITALIO de Edvige Ackermann, 
KROATIO de s-ro Vjekoslav Morankiĉ 
kaj Rumanio de s-ino Afrodita 
Cionckin. 

Prezidanto de Esperanto- 


POKALO KOSTRENA 
2003 KAJ EŬROPA 
RENKONTIĜO DE 
LERNANTOJ 

Esperanto-Domo en 
Kostrena atendas siajn junajn 
gastojn , lernantoj pri Espe- 
ranto, kiuj konkurencos por 
pokalo Kostrena 2003. Jam aliĝis 
lernejoj el Matulji kaj la 
zagrebaj lernejoj Mladost, 
Gustava Krkleca, Mate Lovraka, 
samkiel pluraj individuaj 
lernantoj el Zagrebo. La ĉefa 
konkurso okazos de la 25a ĝis la 
25a de majo 2003. Paralele 
okazas ankaŭ Eŭropa 
Renkontiĝo de lemantoj. Ili ne 
konkursas por la premio 
Kostrena, sed estas bonvenaj ĝui 
la etoson. Granda parto de la 
renkontiĝo estas dediĉita al 
banado en Adriatiko. 

Fabriko de transportiloj 
el Zagrebo aŭspicias la aranĝon. 
La ĉeforganizanto estas Espe- 
ranto-Societo Rijeka kaj la 
respondeculo estas Emil 
Hrvatin. 


societo Rijeka Boris di Costanzo plantis 
arbon de Rijeka, dum Marcello 
Trampuh plantis arbon por Kavasaki, 
ĝemelurbo de Rijeka. 

Pasis trankvila. senstreĉa tago. 
Je adiaŭo la partoprenantoj ricevis po 
botelon da vino. Antaŭ vespero ni 
forlasis afablajn gastigantojn, 
samideanojn kaj belan Istrion. Ĉi-jara 
plantado ne estis unua. En printempo 
2002 la aranĝo komenciĝis. En la jaro 
2000 s-ro Marcello Trampuh ricevis 
premion “Ideja Istra 2000” de 
Turistiĉka zajednica istarske zupanije 
por la ideo kiel valorigi olivarbon en 
turismo. 

Evidente Trampuh scias kiel agi 
en turismo, kaj ankaŭ en la movado. 
Fotojn pri la aranĝo vi povas trovi en 
la retpaĝo: http://kastelir.hr-free.com/ 
olivarboj2.htm 

Emil Hrvatin 


SEMAJNO DE INTERNACIA 
AMIKECO EN TRIESTO 



Nl FUNEBRAS 

Anka Franĉic 


Membrino de Esperanto-Societo 
Rijeka forpasis en Rijeka la 27-an 
de januaro 2003. Ŝi naskiĝis en 
Rijeka la 22-an de februaro 1911. 
Finis ekonomian mezlemejon kaj 
laboris profesie kiel ekonomiisto 
kaj oficistino ĝis kiam ŝi pensiiĝis. 
Esperantistiĝis en la jaro 1931 en 
Rijeka, lernante la lingvon de sia 
patro AnteFranĉiĉ.Ŝi membris en 
Esperanto-societo Rijeka ekde la 
jaro 1946. Plurfoje estis membo de 
la gvidorganoj de la societo en 
Rijeka (membro de la komitato, 
kasistino aŭ membro de 
kontrolkomitato). 

Paolo Ficiur 

Membro de Esperanto-societo 
Rijeka forpasis la 16-an de januaro 
2003 en Rijeka. Li naskiĝis la 24- 
an de junio 1932 en Rijeka. 
Laŭprofesie li estis teknikisto- 
preciza mekanikisto kaj laboris en 
Distilejo de mineralaj oleoj 
(Rafinerija nafte) Rijeka. 
Esperantistiĝis en la jaro 1948 en 
Rijeka. Dum la kvindekaj kaj 
sesdekaj jaroj estis plurfoje 
komitatano de Esperanto-societo 
Rijeka. Aktivis ankaŭ en Unuiĝo de 
italoj Rijeka (Comunita degli 
italiani di Fiume). 

Sinceran konfdolencon ni 
esprimas al la familianoj de la 
forpasintaj membron de Espe - 
ranto-societo Rijeka. 

___ J 


Inspirita per kroata aranĝo 
Mezeŭropo estas mia hejmo Triesta Espe- 
ranto-Asocio omaĝe al la 35-a Semajno de 
Internacia Amikeco okazigis samteman 
aranĝon de la 17-a ĝis la 23-a de februaro 2003, 
en kiu flanke de la kroatoj kontribuis 
Spomenka Ŝtimec. La ĉeforganizanto Edvige 
Ackerman-Tantin okazigis renkontiĝon en la 
Kroata Konsulejo kun la kroata konsulo 
Vjekoslav Tomaziĉ por informi lin pri kroata 
Esperanta kunlaboro. 


SVEDA AKADEMIO POST LA 
KROATA AKADEMIO SUBTENAS 
ESPERANTAN AKADEMION 

La Sveda Akademio decidis finance apogi la Simpozion pri Interkultura 
Komunikado kiu okazos kadre de UK en Gotenburgo. La subvencio korespondas al ĉ. 
4300 eŭroj. Post kiam la Kroata Akademio subtenis la okazigon de Simpozio de 
Esperanta Akademio en Zagrebo per senpaga disponigo de sia ejo por la prelegaro en 
2001, jen iu plia nacia akademio subtenas la laboron de la Esperanta Akademio. La 
faman Svedan Akademion fondis en 1787 la reĝo Gustavo III. La simpozio okazos en 
Gotenburga Universitato la 2-an kaj 3-an de aŭgusto 2003. En la simpozio prelegos ok 
prestiĝaj profesoroj kaj unu el ia prelegoj tuŝas nian lingvan mondon: Jouko Undstedt, 
profesoro pri slavaj lingvoj kaj membro de la Akademio de Esperanto prelegos pri 
Interlingva komunikado sen interlingv r o: la balkania modelo. Same kiel en 2001 la 
ĉeforganizanto de la simpozio nome de la Esperanta Akademio estas Christer 
Kiselmann. 

JOSIP PLEADIN: 

BIOGRAFIA LEKSIKONO 
DE KROATIAJ ESPERANTISTOJ 

Eldoninto: Grafokom, Durdevac, 2002, 179 p. 
Formato: 24,5 cm x 17,5 cm 


Tiu ĉi grafike 
plaĉa libro kun firmaj 
helverdaj kovriloj 
estas verkita, 

kompostita kaj presita 
far elstara kroata 
esperantisto, 
tradukanto kaj 
profesia grafikisto 
Josip Pleadin. Lian 
diligentan dujaran 
esploradon, 
informserĉadon kaj 
kontroladon, helpis 42 helpantoj kaj 26 familianoj, parencoj 
kaj konatoj de diversepokaj aktivuloj de la enlanda Espe- 
ranto-Movado. 

Mi devas sincere konfesi (post dufoja legado de la 
verko), ke jam delonge mi ne tralegis tiel enhavoplenan kaj 
ekscitovekan libron kiu prezentas siaspecan intiman, 
personan historion ne nur de unuopaj esperantistoj, sed, 
fakte, de la tuta, preskaŭ centjara historio de la Esperanto- 
Movado en Kroatio. 

En la libro troviĝas 876 biografioj de kroatiaj 
esperantistoj ekde la fino de la 19-a jarcento ĝis la komenco 
de la 21-a jarcento. Krome, tie ĉi troviĝas biografioj de pluraj 
eksterlandaj esperantistoj vivintaj dum certa tempo en 
Kroatio. En la enkondukaj vortoj la aŭtoro atentigas ke li 
trovis kromajn 200 nomojn de iamaj esperantistoj pri kiuj li 
ne povis trovi pliajn informojn, kaj ke kelkaj iamaj aktivuloj 
rifuzis publikigi siajn biografiojn. 

Necesas mencii ke la bazo de tiu ĉi verko estas la libro 
de nia mondkonata esperantologo Marinko Gjivoje: 
“Leksikono de aktivaj jugoslaviaj esperantistoj”, kiun post la 
morto de la aŭtoro finredaktis s-anino Lucija Borĉiĉ kaj kiu 
aperis en 1985. 

Legante la libron oni povas konstati ke mankis fiksitaj, 
klaraj kriterioj ĉe la verkado de tiuj biografioj. La biografioj 
tre malsamas rilate la longecon kaj priskribon de profesia 
kaj esperantista agadoj. Ĉe pluraj himoj oni tro detale parolas 
pri ilia profesia vivo, kaj, aliflanke, oni tro detale priskribas 
multflankan esperantistan aktivecon de multaj homoj. 
Mankas la ekvilibro en la prezento de profesia kaj 
esperantista aktiveco. La biografioj havas amplekson de unu 
frazo (ekz. ĉe Ficko Ilona, lattinger Angela kaj Lovriĉ Vinka) 
ĝis pli ol tri paĝoj ĉe Lapenna Ivo, kies biografion kompilis 
lia vidvino Birthe Lapenna. 

La verko montras tutan gamon de plej diversaj homoj 
kiuj en la interspaco de cent jaroj multflanke aktivis en la 


kroatia Esperanto-Movado. Ni legas biografiojn de simplaj 
homoj, laboristoj, vilaĝanoj, lernantoj, kaj same de 
diversfakaj metiistoj, oficistoj, ĝis la biografioj de tre multaj 
studentoj, profesoroj, juristoj, ekonomikistoj, universitataj 
profesoroj kaj eĉ akademianoj. 

Estas nepre rimarkinde ke en nialanda movado 
aktivis tre multaj kontraŭfaŝistoj. Dum la dua mondmilito 
multaj kroatiaj epserantistoj partoprenis kiel partizanaj 
batalantoj en la Popolliberiga milito, kelkdekoj pereis 
batalkampe, sed ankaŭ en karceroj kaj koncentrejoj. Preskaŭ 
ĉiuj kroatiaj judoj-esperantistoj estis mortigitaj. Kelkaj 
esperantistoj suferis dum la komunista reĝimo, kaj kelkaj 
pereis en la Patrolanda milito post la disfalo de la eksa 
Jugoslavio. Tra tiuj centoj dabiografioj klare aperas la bunta 
mozaiko de diversflanka aktiveco de niaj epsernatistoj en 
la societa vivo de multaj Esperanto-societoj, ilia agado en la 
kampo de literaturo kaj arto, kaj ilia kompetenta organiza 
laboro ĉe pluraj naciaj kongresoj kaj ĉe du sukcesplenaj 
Universalaj Kongresoj okazintaj en Zagreb en 1953 kaj 2001. 

La lingvaĵo de la verko estas bona kaj senriproĉa, tipa 
ĵurnalista stilo. Mi trovis nur naŭ preserarojn. Pri kelkaj 
eraroj kaj malĝustaĵoj mi deziras atentigi: Ferri Stijepo ne 
vizitis “la 2-an UK en Vieno”, ĉar ĝi tie ne okazis. Ferenĉiĉ 
Ante ne povis esperantistiĝi “kiel 14-jarulo en la Zagreba 
Esperanto-societo “Bude Borjan”, ĉar tiam ĝi ankoraŭ ne 
ekistis. S-ro Pleŝe ne povis viziti w la 6-an UK en Washington 
en 1919” ĉar la Universala Kongreso en Vaŝingtono okazis 
en la jaro 1910. S-ro Radiĉ Tomislav ne povis redakti Espe- 
ranto-elsendojn de Radio-Zagreb “ĝis 1993”, ĉar la direktoro 
de la Kroata Radio-Televizio nuligis tiujn elsendojn somere 
de la jaro 1992. Profesoro Veĉerina Ivan ne povis “instrui 
Esperanton en la Beograda Universitato en 1919”, ĉar tiam li 
estis 13-jarulo, D-ro Maruzzi ne ‘hkiris en 1922 ĉe la Komerca 
fakultato docentecon pri Esperanto”, sed li akiris ĝin la 17- 
an de julio 1926 en la Ekonomik-Komerca Altlernejo en 
Zagreb. Prof. Ivo Lapenna ne estis “membro-korespondanto” 
de Jugoslavia Akademio de Scienco kaj Artoj, sed li estis ĝia 
membro-kunlaboranto. Emilija Lapenna mortis ne en 1984 
sed en 1994. 

La biografiojn akompanas tre multaj sufiĉe bonaj 
fotografaĵoj. Mi tutkore rekomendas tiun vere valoran 
verkon al ĉiuj kroatiaj esperantistoj. Ĝi porĉiame atestos pri 
la multnombreco, altkvalito kaj fervoro de kroatiaj 
esperantistoj. Tiu ĉi leksikono apartenas al la verkoj kiuj 
estas neniam kompete finitaj, kaj prave diras la aŭtoro Josip 
Pleadin ke ĝi “certe estas korektenda kaj pliperfektigenda”. 
Do, nepre aĉetu kaj legu ĝin! 

Ivo Borovetki 


RECENZO 

HONORE AL 

ALDO DE GIORGI 



En Italio en januaro 2003 forpasis poeto 
Aldo de’ Giorgi (1924). Ni omaĝas al li per la 
poemo el lia poemaro “Pretertempe”. 

LA PROTAGONISTO 

La Morto 

kun robo sceneja 

falĉas 

dise, mise, ope, 
foje balete 

foje apokalipsĉevalgalope. 

Drame aŭ kabarete, 
kun krako aŭ kun mildo, 
ĉu ne, ĉiuokaze, 
koreografia 
loga bildo? 


PREZIDENTO STJEPAN MESIĈ AKCEPTIS 
PROTEKTANTECON DE LA 
6A KONGRESO DE KROATAJ 
ESPERANTISTOJ 

Kadre de la Kongreso estos celebreta la 95-a jubileo 
de Esperanto en Zagrebo. La urba estraro same akceptis 
protektecon de la aranĝo. Dum la kongreso ni lanĉos du 
novajn librojn, klopodos plibonigi nian delegitan reton kaj 
prezentos la novan ejon al la membroj. 

Juna rusa pianisto Andrej Korobejnikov koncertos 
kadre de la kongreso la 31 -an de majo 2003 en Glazbeni 
zavod. Li havas je sia repertuaro, speciale por la kroata 
tumeolasonatondeL.van Beethoven kiunla komponisto 
en la komenca fazo de sia kreado dediĉis al la kroata grafino 

KROATAJ POETINOJ 
DE LAiO-A JARCENTO 
ETA ANTOLOCIO 



0 


Vesna Krmpotiĉ: 

KVARTETO SOLO 

(Kvartet solo) 

AMI SIGNIFAS HAVI ĈION 

Ami signifas havi ĉion, 
krom motivon por la amo. 

Ĉion alian per amo motivi. 


Senmotiveco de la Dio 
kaj lia motiveco en ĉio 
estas leĝ’ de I’ amo. 


AMO, AMATA 

La koro prokrastas pulsadon ĉar troa balasto. 
kaj iras rendevuen kun la amata 
miregante kiel facilas ne bati. 


La amo, amata, ne okazas inter du. 
La amo okazas inter unu 
kiu kredas esti duopo. 

*** 


Belegas esti enamiĝlnta, 
vi diras. 

Belegas brili. 

Ebriiĝinta esti. 

Ĉu iam vi pripensis la nepripenseblan: 
esti vino? 

Ne nur esti de vino absorbita - 
sed esti vino de absorbo? 

Tradukis: Lucija Borĉid 


Barbara Ana Kegleviĉ. Li estis ŝia pianinstruisto dum ses 
vintroj en Vieno. 

Krom en Zagrebo Korobejnikov turneos tra Kroatio: 
en elementa lemejo Virje, konata pro sia kulturamo, li 
koncertos ankaŭ en la fama Muziklemejo de Varazdin. En 
departamento Krapinsko-zagorska li gastos okaze de la Tago 
de komunumo Donja Stubica per koncerto en kastelo 
Stubiĉki Golubovec. 

KROATAJ POETINOJ 
DE LA 20-A 
JARCENTO 


135 paĝoj 

Prezo: 50,00 kunaoj 
triona rabato ekde tri ekzempleroj 

Mendu ĉe: 

Kroata Esperanto-Ligo 
Kneza Mislava 11/111, Zagreb 
telefone: (385 1) 4617550 


MoVaj Esperantaj tibroj e( Kroatio 


Davor Klobuĉar 

ESPERANTSKI 

MOZAIK 

320 paĝoj 

Prezo: 120,00 kunaoj 
triona rabato ekde tri ekzempleroj 

Mendu ĉe: 

Esperanto-societo “Liberiga stelo” 
Osijek, 

telefone: 098/338-242 
aŭ 

GRAFOKOM, Durdevac, p.p. 96 
telefone: 098/248-574 

